paragraph_text: Bio je ilirac, a zajedno s Ivanom Mažuranićem zauzimao se za osnivanje napredne narodne stranke. Za revolucije 1848. – 1849. godine perovođa je Banskog vijeća i član hrvatskog izaslanstva na Slavenskom kongresu u Pragu 1848. godine. Bio je pristaša federalizacije Habsburške monarhije i politike austroslavizma, a taj je stav radikalizirao nakon proglašenja oktroiranog Ustava u ožujku 1849. godine.